Diari Oficial de la Generalitat Valenciana


Sumari del DOGV 9689, del 22-09-2023 (2023/9559)

RESOLUCIÓ de 14 de setembre de 2023, del síndic major, per la qual s'ordena publicar l'Acord del dia 13 de setembre de 2023, del Consell de la Sindicatura de Comptes de la Comunitat Valenciana, relatiu a la relació definitiva amb els aspirants que han superat el concurs oposició convocat per a cobrir dues places de tècnic de la Unitat d'Auditoria de Sistemes d'Informació, subgrup A1, sector administració general. Convocatòria 03/TDH8098.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9689

Data del DOGV
:   22-09-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/9559


Data del document
:   14-09-2023

Organisme emissor
:   Sindicatura de Comptes

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 14 de setembre de 2023, del síndic major, per la qual s'ordena publicar l'Acord del dia 13 de setembre de 2023, del Consell de la Sindicatura de Comptes de la Comunitat Valenciana, relatiu a la relació definitiva amb els aspirants que han superat el concurs oposició convocat per a cobrir dues places de tècnic de la Unitat d'Auditoria de Sistemes d'Informació, subgrup A1, sector administració general. Convocatòria 03/PQI5217. [2023/9559]  
  
  
Una vegada acomplits tots els tràmits previstos en les bases de la convocatòria aprovada per mitjà de l'Acord de 17 de juny de 2022, del Consell de la Sindicatura de Comptes de la Comunitat Valenciana, pel qual es va convocar concurs oposició per a cobrir dues places de tècnic de la unitat d'auditoria de sistemes d'informació, subgrup A1, convocatòria 03/2022 (DOGV i BOCV de 23.06.2022).  
Vist l'expedient del tribunal de selecció que ha actuat en l'esmentat procés selectiu, en l'acta final del qual consta l'elevació al Consell de la relació definitiva amb els aspirants que han superat el concurs oposició, i de conformitat amb la base 11 de la convocatòria esmentada, el Consell   
  
  
ACORDA  
  
1. Aprovar i publicar la relació definitiva amb l'aspirant que ha superat, pel torn de promoció interna, el concurs oposició convocat, i que s'assenyala en l'annex d'aquest acord.  
2. En el termini de vint dies hàbils comptadors des del següent al de la publicació en el DOGV i en el BOCV, l'aspirant haurà d'aportar davant de la Secretaria General de la Sindicatura de Comptes els documents següents:  
a) Certificat de naixement, expedit pel registre civil corresponent, o fotocòpia compulsada del DNI o document equivalent per a les persones nacionals d'altres estats a les quals fa referència la base 2, punto 2.1, lletra a).  
b) Certificat mèdic acreditatiu de posseir la capacitat física i psíquica necessària per a l'exercici de les funcions del lloc oferit  
  
c) Fotocòpia compulsada del títol acadèmic exigible segons el que estableix la la base 2, punt 2.1, lletra c), de la convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger, fotocòpia compulsada de la credencial que acredite l'homologació que corresponga.  
  
d) Declaració jurada de no haver sigut separada del servei públic per mitjà d'expedient disciplinari ni trobar-se inhabilitada penalment per a l'exercici de la funció pública  
3. Les persones seleccionades que dins del termini indicat, i excepte casos de força major, no presentaren la documentació acreditativa o que d'aquesta es deduïra que no tenen algun dels requisits exigits, no podran ser nomenades personal funcionari de carrera de la Sindicatura de Comptes, sense perjudici de la responsabilitat en què puguen haver incorregut per falsedat en la seua sol·licitud de participació.  
4. A fi d'assegurar la cobertura de les places convocades, si es produeixen renúncies de les persones aspirants seleccionades, abans del seu nomenament o presa de possessió, l'òrgan convocant podrà requerir de l'òrgan de selecció la relació complementària dels aspirants que seguisquen les proposades, per a fer-ne el possible nomenament com a funcionari de carrera.  
  
Contra aquest acord, les persones interessades poden interposar recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb els articles 10.1.c, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, podrà interposar-se potestativament recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació, o qualsevol altre que s'estime procedent.  
  
  
València, 14 de setembre de 2023.- El síndic major de la Sindicatura de Comptes: Vicent Cucarella Tormo.  
  
  
  
ANNEX  
Promoció interna  
  
Aspirant DNI Puntuació oposició Puntuació concurs Total concurs oposició  
Carlos García Burgos \*\*201\*\*\* 39,2 31,8 71